Diari Oficial de la Generalitat Valenciana


Sumari del DOGV 3103, del 20-10-1997 (1997/10446)

RESOLUCIÓ de 18 de setembre de 1.997, del secretari de Turisme de la Presidència de la Generalitat Valenciana i president executiu de l'Agència Valenciana del Turisme, de delegacions de funcions en matèria d'indemnitzacions per raons del servei.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3103

Data del DOGV
:   20-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10945


Data del document
:   18-09-1997

Organisme emissor
:   Agència Valenciana del Turisme

Tipus de document
:   Resolució

3511 RESOLUCIÓ de 18 de setembre de 1.997, del secretari de Turisme de la Presidència de la Generalitat Valenciana i president executiu de l'Agència Valenciana del Turisme, de delegacions de funcions en matèria d'indemnitzacions per raons del servei. [97/M10653]
  
Tenint en consideració que per Decret 24/1997, d'11 de febrer, del Govern Valencià, sobre indemnitzacions per raons del servei i gratificacions per serveis extraordinaris, en l'article 11 del dit decret, se li atribueix la competència per a autoritzar comissions de servei amb dret a indemnització, així com per a verificar la seua realització, als subsecretaris, secretaris generals i directors generals, en funció de la dependència de comissionat.
  
Considerant convenient la descentralització i desconcentració de les esmentades atribucions, apropant l'autorització formal que devinga els drets econòmics on es troba la direcció immediata dels serveis i l'organització del treball.
  
En ús de les facultats que m'atorga l'article 11 del Decret 27/1997, de 26 de febrer, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana, i segons el que es disposa en l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sobre delegacions de competències, resolc:
  
Primer
  
Es deleguen les atribucions relatives a autorització de comissions de servei amb dret a indemnització, així com la verificació de la seua realització, a què es refereix l'article 11 del Decret 24/1997, d'11 de febrer, del Govern Valencià, sobre indemnitzacions per raons del servei i gratificacions per serveis extraordinaris, en favor dels caps dels Serveis Territorials de Turisme de València, Castelló i Alacant, i Oficina d'Administració Turística de Benidorm, així com dels serveis centrals en els quals realitzen la seua tasca el personal subjecte al dit decret.
  
Quan el comissionat siga algun dels caps esmentats, l'autorització de comissió de servei amb dret a indemnització, així com la verificació de la seua realització, es delega en favor dels directors d'àrea corresponents.
  
Segon
  
L'exercici de les atribucions delegades es farà d'acord amb el procediment que a tal efecte s'aprove.
  
L'incompliment del que es disposa en la circular que es dicte a l'efecte durà aparellada la revocació d'aquesta delegació. Prèviament a la proposta de revocació, per la direcció de l'àrea d'administració, amb el vistiplau de la direcció de l'àrea sectorial corresponent, s'haurà procedit al corresponent avís, com a mínim en tres ocasions diferents.
  
Tercer
  
La present delegació de facultats s'entén sense perjudici que, en qualsevol moment, l'òrgan delegant puga recaptar el coneixement i resolució de qualsevol de les comissions de servei compreses en aquesta.
  
Quart
  
La present resolució tindrà efectes des del dia de la seua publicació en el Diari Oficial de la Generalitat Valenciana.